Downloaded @ subs4series.com ﻿1
- Η Γκλόρι Ντέις. Είναι νεκρή. - Δεν είμαι φονιάς.
- Κοίτα αυτόν. - Την ακολουθεί.
Αυτός με το καπέλο ήταν ο Νιλ Μπίσοπ.
Δεν έχω σχέση με την υπόθεσή σου.
Ο Σαμ Σκέιλς, ρε γαμώτο; Τι έκανες αυτήν τη φορά;
Όλοι κρατάνε μια προμήθεια.
Πρέπει να τον βγάλουμε. Δεν αντέχει άλλο.
Ο Τζούλιαν νοσηλεύεται. Του επιτέθηκαν.
Όποιος μαχαίρωσε τον πελάτη μου επεδίωκε την κακοδικία.
Ο τύπος που μαχαίρωσε τον Τζούλιαν λέγεται Λάλο Βάσκεζ.
Στοιχεία από την υπηρεσία μου για την υπόθεση του Λάλο Βάσκεζ.
Ο Τζέιμς Ντε Μάρκο. Σε έχει στο χέρι, έτσι;
Ήρθε ο πράκτορας Τζέιμς Ντε Μάρκο.
Αφού ο πράκτορας ήρθε, ας τον ακούσουμε.
Χαίρετε, πράκτορα Ντε Μάρκο. Ξέρετε τον κο Μπίσοπ;
Συνεργαστήκαμε σε έναν φόνο πριν από δέκα χρόνια.
- Γνωρίζετε τον Πίτερ Στέργος; - Όχι.
Ο Μπίσοπ κι ο Ντε Μάρκο ήταν στου Στέργος. Διέρρηξαν το σπίτι πιθανού μάρτυρά μας.
Είστε ελεύθερος. Σας ευχαριστούμε.
- Θέλω να πεις ότι ο Τζούλιαν ξύπνησε. - Ο Τζούλιαν ξύπνησε.
Μόλις μου είπαν ότι ο πελάτης μου ξύπνησε.
Μην κρίνετε ακόμα για την κακοδικία.
Κάνε ό,τι χρειαστεί για να πετύχεις την αθώωση.
Ο κος Λα Κος υπέγραψε την παραίτηση.
Επέτρεψε να προχωρήσουμε ερήμην του.
Χρησιμοποίησε το βίντεο από το σπίτι του Στέργος.
Σκέφτηκα μια καλύτερη χρήση.
Μην το δείξεις. Ούτε στο δικαστήριο ούτε σε κανέναν.
Η υπεράσπιση καλεί τον Νιλ Μπίσοπ.
BOB'S BIG BOY ΤΟ ΑΥΘΕΝΤΙΚΟ ΔΙΠΛΟ ΜΠΕΡΓΚΕΡ
Γιατί να μην έρθω στο παιχνίδι του;
Επειδή θα είσαι εσύ εκεί;
Είναι οι ημιτελικοί, Λίντα.
Ήμουν εκεί κάθε βδομάδα, βρέξει χιονίσει.
Όχι, Λίντα.
Όχι. Άκουσέ με.
Δεν θα με απομακρύνεις από τον Έβαν επειδή τσατίστηκες μαζί μου.
Δεν πάει έτσι.
Λίντα; Εμπρός;
Σκατά.
Γαμώτο!
Ντετέκτιβ Μπίσοπ;
Τζέιμς Ντε Μάρκο. Δίωξη Ναρκωτικών.
- Μου επιτρέπεις; - Μπορώ να κάνω αλλιώς;
Περί τίνος πρόκειται;
Αφορά τη διπλή ανθρωποκτονία που ερευνάτε στη λίμνη Μπαλμπόα.
Στη λεωφόρο Μοντγκόμερι;
Αυτή ακριβώς.
Κάποιοι συνάδελφοί μου ήταν στον τόπο εγκλήματος.
Έριξαν μια ματιά κι έφυγαν. Έκτοτε, δεν έχω νέα τους.
Θα χωθείτε εσείς της Δίωξης και θα μας πάρετε την υπόθεση;
Όχι ακριβώς.
Πού βρίσκεστε με τον συνεργάτη σου στην υπόθεση;
Εννοείς με τα στοιχεία;
Ειλικρινά, πουθενά.
Ήταν επαγγελματική δουλειά. Εμένα αυτό μου λέει καρτέλ.
Οι δράστες ήδη θα πέρασαν τα σύνορα.
Σου έχουν πει ότι είναι αγένεια να παίρνεις φαΐ από ξένο πιάτο;
Άθελά μου σε άκουσα στο τηλέφωνο.
Έχετε θέματα με τη σύζυγο;
Κοίτα τη γαμημένη δουλειά σου.
Ας είναι.
Ξέρω από προσωπική εμπειρία ότι αυτά είναι λίγο ζόρικα.
Και πολυέξοδα.
Ίσως μπορώ να βοηθήσω.
Δεν χρειάζομαι τη βοήθειά σου. Ευχαριστώ, πάντως.
Νιλ.
Δεν νομίζω ότι έχεις πιάσει το νόημα.
Σε συμφέρει να με ακούσεις.
Κε Χάλερ, ο επόμενος μάρτυράς σας.
Η υπεράσπιση καλεί τον Νιλ Μπίσοπ.
Δηλώνετε επίσημα
ότι η μαρτυρία σας στην υπόθεση που εξετάζεται εδώ
είναι η αλήθεια, όλη η αλήθεια, μόνο η αλήθεια;
Ναι.
Συνήγορε, δικός σας ο μάρτυρας.
Ευχαριστώ, Εντιμότατη.
Κε Μπίσοπ, θα πείτε στους ενόρκους τι δουλειά κάνετε;
Είμαι ερευνητής της εισαγγελίας στην κομητεία του Λ.Α.
Πώς βρήκατε αυτήν τη θέση;
Δούλεψα 18 χρόνια στην αστυνομία του Λ.Α.
Δεκατρία ως ντετέκτιβ ανθρωποκτονιών.
Όταν αυτή η καριέρα τελείωσε,
μετακινήθηκα στην εισαγγελία.
Και η συγκεκριμένη υπόθεση εδώ; Πώς σας ανατέθηκε;
Λοιπόν,
κανονικά, οι υποθέσεις ανατίθενται τυχαία εκ περιτροπής.
Αλλά εν προκειμένω, εγώ ζήτησα την ανάθεση.
Γιατί τη ζητήσατε;
Είχα μικρό φόρτο εργασίας.
Ήξερα ότι ο εισαγγελέας, Γουίλιαμ Φόρσαϊθ, είναι συνεργάσιμος.
Ή έστω, αυτόν τον λόγο έδωσα.
Είχατε απώτερο σκοπό να ζητήσετε την υπόθεση;
Ναι.
Τι ήταν αυτός ο σκοπός;
Ήθελα την υπόθεση για να την παρακολουθώ από μέσα.
Γιατί;
Μου είπαν να το κάνω.
Κάποιος προϊστάμενος;
Όχι κάποιος προϊστάμενος.
Η έστω, όχι ακριβώς.
Τότε, ποιος;
Ο πράκτορας της Δίωξης Ναρκωτικών Τζέιμς Ντε Μάρκο.
Να πλησιάσουμε;
Κα δικαστά, ζητώ 15 λεπτά διάλειμμα για να μιλήσω με τον ερευνητή μου.
Αυτό δεν πρόκειται να γίνει. Είναι πια μάρτυρας. Κάτι άλλο;
Με πιάνουν εξαπίνης εδώ. Αυτό είναι...
Ποιος;
Ο κύριος Χάλερ ή ο ερευνητής σας;
Γυρίστε στις θέσεις σας. Ας συνεχιστεί η εξέταση του μάρτυρα.
Ευχαριστώ.
Κύριε Χάλερ.
Με συγχωρείτε. Μελετούσα τις σημειώσεις μου.
ΠΡΟΣ ΣΙΣΚΟ: Ο ΝΤΕ ΜΑΡΚΟ ΕΧΕΙ ΑΤΟΜΟ ΕΔΩ.
ΑΠΟ ΜΙΚΙ: Ο ΝΤΕ ΜΑΡΚΟ ΕΧΕΙ ΑΤΟΜΟ ΕΔΩ.
ΘΑ ΚΑΝΟΝΙΣΩ.
Σε τσάκωσα.
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Είπατε πως ο πράκτορας Ντε Μάρκο ζήτησε να παρακολουθείτε την υπόθεση.
- Σωστά; - Ναι.
Είπε γιατί ήθελε να το κάνετε;
Είπε ότι η Γκλόρια Ντέιτον ήταν πληροφοριοδότριά του
κι ήθελε να ενημερώνεται για την έρευνα του φόνου της.
Κύριε Μπίσοπ, πάμε λίγο πίσω.
Έχετε υπόψη το βίντεο από το ξενοδοχείο Ρούζβελτ
που είδαμε προσφάτως;
Ναι, το έχω υπόψη.
Που τραβήχτηκε τη βραδιά του φόνου της;
Ναι.
Ο μάνατζερ του ξενοδοχείου κατέθεσε πως θεωρεί ότι το βίντεο δείχνει
έναν άντρα με καπέλο να ακολουθεί την Γκλόρια Ντέιτον.
Έχετε κάποια γνώμη;
Ένσταση.
Πέρα από τη σφαίρα γνώσεων του μάρτυρα.
Ο μάρτυρας ήταν επί 13 χρόνια ντετέκτιβ ανθρωποκτονιών στο Λ.Α.
Ξέρει να αναλύει πλάνα από κάμερες ασφαλείας.
Απορρίπτεται.
Θα ξαναρωτήσω, κε Μπίσοπ.
Πιστεύετε πως φαίνεται ότι η κα Ντέιτον παρακολουθείται;
- Ναι, αυτό πιστεύω. - Γιατί;
Επειδή την παρακολουθούσα εγώ.
Ησυχία. Τώρα.
ΠΡΟΣ ΙΖΙ: ΕΛΑ. ΓΙΝΕΤΑΙ ΧΑΜΟΣ.
Εσείς είστε ο άντρας στο βίντεο;
Ο άντρας με το καπέλο;
- Ναι. - Γιατί ακολουθούσατε την Γκλόρια Ντέιτον;
Το ζήτησε ο πράκτορας Ντε Μάρκο.
Ο ίδιος που σας είπε να παρακολουθείτε την υπόθεση;
Μάλιστα.
Μου ζήτησε να τη βρω και να μάθω πού μένει.
Σας είπε γιατί το ζητά;
Ένσταση. Έμμεση μαρτυρία.
Απλώς προσπαθώ να μάθω
γιατί ο κύριος Μπίσοπ δέχτηκε να παρακολουθεί το θύμα.
Απορρίπτεται. Ας απαντηθεί.
Είπε ότι η Γκλόρια Ντέιτον ήταν πληροφοριοδότριά του,
αλλά έχασε τα ίχνη της.
Ήθελε να της μιλήσει για κάτι.
Πώς τη βρήκατε;
Ο Ντε Μάρκο μού έδωσε φωτογραφία της. Ήξερα ότι ήταν συνοδός.
Τη βρήκα στο σάιτ του Τζούλιαν Λα Κος.
Εργαζόταν υπό άλλο όνομα. Τζιζέλ Ντάλιντζερ.
Τι κάνατε τότε;
Έκλεισα ραντεβού μαζί της.
ΞΕΝΟΔΟΧΕΙΟ ΡΟΥΖΒΕΛΤ ΣΤΟ ΧΟΛΙΓΟΥΝΤ
Πρώτα, πήγα στο ξενοδοχείο Ρούζβελτ.
Έκανα τσεκ-ιν με ψεύτικο όνομα.
Καθ' οδόν στο δωμάτιό μου,
είδα έναν γκρουμ με καρότσι που χτύπησε στο απέναντι δωμάτιο.
Οι ένοικοι του δωματίου έκαναν τσεκ-άουτ;
Ναι.
Αφού έφυγαν, κράτησα ανοιχτή την πόρτα.
Μόλις είχαν φύγει, πήγα στο δωμάτιό τους.
Γιατί πήγατε εκεί;
Πριν το Ανθρωποκτονιών, ήμουν λίγα χρόνια στο Ηθών.
Ξέρω πώς δουλεύουν οι πόρνες για να μην τις πιάνουν.
Ήξερα ότι η Τζιζέλ Ντάλιντζερ θα έβαζε κάποιον να με καλέσει εκεί.
Έτσι επιβεβαίωναν ότι δεν είμαι μπάτσος.
Έτσι, έκλεισα το ραντεβού στο απέναντι δωμάτιο
υπό το όνομα εκείνου του ατόμου.
Δεν καταλαβαίνω.
Αν απλώς ένας πράκτορας έψαχνε τον πληροφοριοδότη του,
γιατί κάνατε τόσον κόπο να κρυφτείτε;
Επειδή ξέρω ότι πάντα μένουν ίχνη.
Δεν ήθελα κάτι να οδηγεί σ' εμένα.
Απλώς ήθελα να έχω καλυμμένα τα νώτα μου.
Μάλιστα. Τι έγινε στη συνέχεια;
Έκλεισα ραντεβού για εκείνη τη βραδιά.
Λίγα λεπτά αργότερα, με πήραν τηλέφωνο.
Όπως το περίμενα.
Παρακαλώ;
Ναι, ο Ντάνιελ Πράις εδώ.
Ακριβώς. Δωμάτιο 837.
Έφυγα από το ξενοδοχείο.
Γύρισα γύρω στις εννιά.
Τι κάνατε, όταν επιστρέψατε;
Την περίμενα στο λόμπι.
Φορούσατε καπέλο για να μη φαίνεστε στις κάμερες;
Ναι.
Κύριε Μπίσοπ, υποψιαζόσασταν
ότι η Γκλόρια Ντέιτον θα πάθαινε κάτι κακό εκείνο το βράδυ;
Γι' αυτό κρύψατε το πρόσωπό σας και καλύψατε τα ίχνη σας;
Όχι, δεν υποπτευόμουν κάτι συγκεκριμένο.
Μάλλον απλώς ένιωθα ένα αόριστο άγχος.
Έτσι, ήθελα να πάρω προφυλάξεις.
Μάλιστα. Περιμένατε, λοιπόν.
Η κα Ντέιτον έφτασε στην ώρα της;
Ναι.
Ακόμα δεν την είχα δει αυτοπροσώπως. Έπρεπε να βασιστώ μόνο στη φωτογραφία.
Αλλά δεν υπήρχε αμφιβολία. Ήταν η ίδια γυναίκα.
Ανέβηκε με το ασανσέρ στο δωμάτιο 837, αλλά ήξερα ότι δεν θα έβρισκε κανέναν.
Μείνατε στο λόμπι μέχρι να κατεβεί;
Ναι.
Χαίρετε. Μένει κάποιος Ντάνιελ Πράις στο δωμάτιο 837;
Λυπάμαι. Δεν λέμε τα στοιχεία των πελατών.
Όχι. Το καταλαβαίνω, αλλά έχω ραντεβού με τον κύριο Πράις.
Νομίζω ότι απλώς δεν άκουσε ότι χτύπησα.
Λυπάμαι. Μπορείτε να πάρετε το δωμάτιο από δω.
Μάλιστα. Θα μου πείτε έστω αν μένει κάποιος σ' εκείνο το δωμάτιο;
Ευχαριστώ.
Αυτήν τη στιγμή, δεν υπάρχει πελάτης στο 837.
Θα θέλατε κάτι άλλο, κυρία μου;
Όχι. Ευχαριστώ.
Ήδη κάνατε αρκετά.
Σηκώθηκα όταν πήγε στην πόρτα.
Αλλά μετά ξαναγύρισε.
Χρειάζομαι επικύρωση για το πάρκινγκ.
Καλό σας βράδυ.
Εν τέλει, έφυγε και την ακολούθησα.
Τι κάνατε μετά απ' αυτό;
Είχα παρκάρει απέναντι.
ΞΕΝΟΔΟΧΕΙΟ ΡΟΥΖΒΕΛΤ ΥΠΗΡΕΣΙΑ ΠΑΡΚΙΝΓΚ
Ευχαριστώ.
Μπήκα και περίμενα να φέρουν το αμάξι της.
Την ακολουθήσατε ως το σπίτι της;
Ναι.
Μάλιστα. Λοιπόν...
Κε Χάλερ, σταθείτε. Κυρίες και κύριοι, ζητώ συγγνώμη.
Μόλις ξεκινήσαμε, αλλά πρέπει να φροντίσω για κάτι.
Θα κάνουμε ένα σύντομο διάλειμμα.
Γυρίστε στην αίθουσα των ενόρκων και να θυμάστε τις οδηγίες.
Συνήγορε, ζητώ εσείς κι ο μάρτυρας να παραμείνετε.
Κύριε Μπίσοπ, έχετε δικηγόρο μαζί σας;
Όχι.
Θέλετε να διακόψουμε μέχρι να βρείτε δικηγόρο;
Όχι, κυρία Πρόεδρε. Θέλω να το κάνω. Δεν έχω διαπράξει κανένα έγκλημα.
Είστε σίγουρος;
Ναι. Θα ήθελα να συνεχίσω την κατάθεση.
Αστυνόμε;
Κε Μπίσοπ, μπορείτε να σηκωθείτε;
Έχετε όπλο πάνω σας;
Ναι, έχω.
Θέλω να το παραδώσετε στον αστυνόμο για φύλαξη ως το τέλος της κατάθεσής σας.
Κύριε Μπίσοπ, παραδώστε το όπλο σας στον αστυνόμο, παρακαλώ.
Ευχαριστώ.
Έχω κι έναν σουγιά, κα Πρόεδρε. Είναι πρόβλημα;
Όχι, δεν είναι πρόβλημα. Παρακαλώ, καθίστε.
Ξαναφέρτε τους ενόρκους.
- Ο Τζούλιαν; - Είναι σταθερά. Παραμένει στην εντατική.
ΠΡΟΣ ΣΙΣΚΟ: ΚΑΝΕΝΑ ΝΕΟ;
Ευχαριστώ τους ενόρκους για την υπομονή τους.
Κύριε Χάλερ, συνεχίστε.
Ευχαριστώ, Εντιμότατη.
Κε Μπίσοπ, δηλώσατε ότι τη βραδιά που δολοφονήθηκε η Γκλόρια Ντέιτον
την ακολουθήσατε από το ξενοδοχείο Ρούζβελτ
ως την πολυκατοικία της.
Θα μας πείτε τι έγινε μετά;
Όταν έφτασα εκεί,
σταμάτησα απέναντι στον δρόμο.
Έστειλα τη διεύθυνση στον πράκτορα Ντε Μάρκο.
Περιμένατε μέχρι να έρθει;
Ναι. Αλλά άργησε να φτάσει. Πάνω από μία ώρα.
Όσο περιμένατε, μπήκε κάποιος άλλος στο κτίριο;
Ναι. Γύρω στις 10:45 μ.μ., ήρθε ο Τζούλιαν Λα Κος.
- Παρακαλώ; - Ο Τζούλιαν είμαι. Άνοιξέ μου.
Τότε δεν ήξερα ποιος είναι, οπότε δεν έδωσα σημασία.
Ξαναβγήκε 15 λεπτά αργότερα.
Πότε ήρθε ο πράκτορας Ντε Μάρκο;
Δέκα λεπτά μετά απ' αυτό.
Ρώτησε αν εκείνη είναι ακόμα μέσα.
Απάντησα πως απ' όσο ξέρω, ναι.
Μπήκατε μαζί του στο κτίριο;
Όχι. Μετά απ' αυτό, έφυγα.
Τον είδατε να μπαίνει;
- Δεν μπορούσα. - Δεν μπορούσατε;
Δεν πήγε στην μπροστινή πόρτα, να χτυπήσει το θυροτηλέφωνο.
Πήγε από το πλάι του κτιρίου. Μετά απ' αυτό, δεν τον έβλεπα πια.
Ξέρετε γιατί πήγε από το πλάι;
Ένσταση. Ζητά εικασίες.
Κυρία Πρόεδρε, ζητώ τη γνώμη του μάρτυρα.
Απορρίπτεται.
Δεν ήμουν βέβαιος,
αλλά μπροστά υπήρχε κάμερα ασφαλείας.
Θα την απέφευγε πηγαίνοντας από το πλάι.
Και μια ώρα μετά, η Γκλόρια Ντέιτον ήταν νεκρή.
Σωστά;
Ναι.
Κύριε Μπίσοπ, θα σας ρωτήσω άλλη μια φορά.
Είχατε ιδέα ότι η Γκλόρια Ντέιτον θα πέθαινε εκείνη τη νύχτα;
Όχι, δεν είχα.
Αν είχα...
Τι;
Δεν ξέρω.
Δεν ξέρω τι θα είχα κάνει.
Ας το θέσω διαφορετικά τότε.
Τι πιστεύατε ότι θα γινόταν όταν ήρθε ο πράκτορας Ντε Μάρκο;
Δεν ξέρω.
Όταν ήρθε, τον ρώτησα τι συμβαίνει.
Είπα...
Είπα ότι δεν θέλω καμία ανάμειξη αν κάτι συνέβαινε στην κοπέλα.
Αλλά εκείνος είπε...
Νιλ, ορκίζομαι, απλώς θέλω να μιλήσουμε.
Για ποιο θέμα; Είμαι σε ευάλωτη θέση, γαμώτο.
Τις προάλλες, με πήρε από απόρρητο αριθμό.
- Και; - Είπε ότι κλητεύθηκε.
Αστική υπόθεση.
Θέλουν να βγάλουν το κάθαρμα του καρτέλ από τη φυλακή.
Έχει φρικάρει, οπότε απλώς πρέπει να την ηρεμήσω λίγο.
Αυτό είναι όλο.
Ξέρεις πώς είναι με τα καρφιά. Φοβούνται τη σκιά τους.
Μη σε απασχολεί αυτό, ναι;
Ευχαριστώ που με βοήθησες.
Δεν θα το ξεχάσω.
Πήγαινε σπίτι να κοιμηθείς λίγο.
Φαίνεσαι χάλια.
Τότε, έφυγα.
Δεν ξέρω τι συνέβη μετά απ' αυτό.
Γαμώτο.
Κε Μπίσοπ, θέλω να διευκρινίσετε κάτι.
Γιατί τα κάνατε όλα αυτά για τον πράκτορα Ντε Μάρκο;
Επειδή...
επειδή με είχε στο χέρι.
Ήμουν τσιράκι του.
Τι εννοείτε;
Πριν από δέκα χρόνια, όταν ήμουν ακόμα ντετέκτιβ,
ερευνούσα μια διπλή ανθρωποκτονία, δύο νεκρούς έμπορους ναρκωτικών.
Το θεωρούσαμε δουλειά του καρτέλ Χουάρες.
Η υπόθεση είχε τελματώσει. Δεν είχαμε στοιχεία.
Ο πράκτορας Ντε Μάρκο με προσέγγισε.
Και έκανα ένα λάθος.
Υπάρχουν άνθρωποι
που θα έδιναν πολλά για να παραμείνουν ανεξιχνίαστοι οι φόνοι.
Δύο νεκρά καθάρματα σε υπόθεση που έτσι κι αλλιώς θα μείνει άλυτη.
Και με τα
θέματα που έχεις στο σπίτι,
μάλλον χρειάζεσαι λεφτά για καλό δικηγόρο.
Όλοι κερδίζουν, Νιλ.
Όλοι.
Άρα, πήρατε τα λεφτά;
Ναι.
Ο γιος μου ήταν μόλις εννιά ετών.
Χρειαζόταν τον πατέρα του.
Δεν άντεχα να τον χάσω.
Η καριέρα μου στην αστυνομία έτσι κι αλλιώς είχε πάρει την κατιούσα.
Όπως θα θυμάστε.
Τι έγινε στη συνέχεια;
Θέλετε να σας το ζωγραφίσω, γαμώτο;
Με είχε στο χέρι. Καταλαβαίνετε τι λέω;
Από εκείνη τη μέρα, του ανήκα.
Η φάση στο ξενοδοχείο; Δεν ήταν η πρώτη φορά που μου ζήτησε κάτι.
Υπήρχαν κι άλλες φορές. Πολλές φορές.
Μου φερόταν όπως στα καρφιά του.
Κάτι τελευταίο, κύριε Μπίσοπ.
Ρωτήσατε τον πράκτορα Ντε Μάρκο τι απέγινε η Γκλόρια Ντέιτον;
Τον ρώτησα ευθέως αν τη σκότωσε.
Γιατί δεν το ήθελα στη συνείδησή μου.
Είπε πως όταν μπήκε σπίτι της, ήταν ήδη νεκρή.
Είπε ότι έβαλε τη φωτιά
γιατί δεν ήξερε αν είχε κάτι που να τον συνδέει μαζί της
και δεν ήθελε να το βρει μπροστά του.
Τον πιστέψατε;
Ήθελα να πιστέψω.
Θα σας ξαναρωτήσω, κύριε Μπίσοπ.
Τον πιστέψατε;
Όχι.
Δεν τον πίστεψα.
Δεν έχω άλλες ερωτήσεις.
Απίστευτο!
Πείτε στον γιο μου ότι λυπάμαι.
Όχι!
Χάλερ.
Γεια. Τι κάνεις εδώ;
Σε έψαχνα.
Είσαι καλά;
Τι;
Μίλα μου, Μίκι.
- Τι γυροφέρνεις στο μυαλό σου; - Δεν ξέρω.
- Ίσως ζόρισα υπερβολικά τον Μπίσοπ. - Όχι.
Έκανες τη δουλειά σου. Αυτό είναι όλο.
Άσε που έκρυβε δεύτερο όπλο.
Το σχεδίαζε από τη στιγμή που έκατσε στο εδώλιο.
- Εγώ τον έβαλα εκεί. - Επειδή έπρεπε, Μίκι.
Η σαπίλα στην αστυνομία και το FBI έφτανε βαθιά.
Έχω αρχίσει να σκέφτομαι
ότι εξαρχής είχες δίκιο.
Για τι;
Όλο το σύστημα είναι σκατά.
Δεν φταις εσύ γι' αυτό.
Όπως όσα είπες για την Ντέμπορα Γκλας.
Τι τρέχει μ' αυτό;
Οι φήμες λένε ότι η Βανέσα τα πάει πολύ χάλια.
Ο δικηγόρος του Γκλας είναι καρχαρίας. Θέλω να τη δω να αποτυγχάνει.
Αλλά ακόμα πιο πολύ θέλω να φυλακιστεί ο Σκοτ Γκλας.
Όχι ότι ο Σουάρεζ δίνει σημασία πια.
- Γιατί; - Προφανώς, δεν το έμαθες.
Ο Μπομπ Καρντόουν προτάθηκε για θέση ομοσπονδιακού δικαστή.
Παραιτήθηκε. Ο Σουάρεζ τον αντικατέστησε.
Όπως είπες, όλο το σύστημα.
Λοιπόν, πρέπει να πάω σπίτι.
Πρέπει να σηκωθώ νωρίς για το πρόγραμμα.
Ευχαριστώ που ρώτησες πώς είμαι.
Χαρά μου.
Άντι;
Γάμα το σύστημα.
Αν θες να φυλακιστεί ο Σκοτ Γκλας, κανόνισέ το.
Κοίτα ποιος ξύπνησε.
Πώς νιώθεις;
Χάλια.
Αλλά χαρούμενος.
Ευχαριστούμε για τα λουλούδια.
Αλίμονο.
Έχω κάτι που θα σε χαροποιήσει κι άλλο.
Κι επισήμως απέσυραν τις κατηγορίες.
Είσαι ελεύθερος, Τζούλιαν.
Σ' ευχαριστώ, Μίκι.
Σου χρωστώ τη ζωή μου.
Χρωστάς τη ζωή σου στους γιατρούς.
Μπορούμε να κινηθούμε δικαστικά μετά από όσα έπαθε ο Τζούλιαν;
Θα προσφέρουν λεφτά για να ξεχαστεί το θέμα,
αλλά όχι ένα δίκαιο ποσό.
Εκτός αν πιέσουμε το θέμα.
Εννοείς με μήνυση;
Αν χρειαστεί.
Μίκι.
Δεν μπορώ να το κάνω.
Δεν θέλω να ξαναπατήσω σε δικαστήριο.
Ένα βήμα τη φορά.
Για την ώρα, ξεκουράσου. Θα κανονίσω τα άλλα.
Ναι.
- Όλα θα πάνε καλά. - Ναι.
Αλλάζω γραφείο τώρα.
Καλά, θα το κάνω.
Ευχαριστώ, γερουσιαστή. Καλή συνέχεια.
Έχεις λίγο χρόνο;
Βασικά, όχι, Φρίμαν.
Πνίγομαι, όπως φαντάζεσαι.
Θα χρειαστώ ελάχιστο χρόνο.
Θέλω να σου πω
ότι θα φροντίσω για το πρόγραμμα κι αυτήν τη βδομάδα, αλλά μετά τέλος.
Αν δεν θες ως περιφερειακός εισαγγελέας να ξεκινήσεις με ήττα στην υπόθεση Γκλας,
θα μου την ξαναδώσεις.
- Αντρέα, ήδη είχες... - Άνταμ.
Είμαι ό,τι καλύτερο έχεις. Το ξέρεις.
Άρα, κε περιφερειακέ εισαγγελέα,
είτε θα χρειαστεί να με απολύσεις είτε θα με ξαναβάλεις
γιατί τελείωσα με τη μαλακία τιμωρία.
Συγχαρητήρια.
Καλημέρα, Ίζι.
Καλημέρα.
Κάνω τους λογαριασμούς του μήνα. Πολλοί πελάτες έχουν ανεξόφλητα ποσά.
- Τελειώσαμε με τους Αγίους του Δρόμου; - Είχα αρχίσει να συνηθίζω εκείνον τον Νικ.
Έχει καλό γούστο στο ανθρακούχο νερό.
Μέχρι να μάθουμε πού πήγε ο Ντε Μάρκο,
καλού κακού, ας τους κρατήσουμε.
- Ποιος χρωστάει; - Για αρχή, ο Σαμ Σκέιλς.
Λογικό.
Από πότε είναι εκεί;
Ήταν εδώ όταν ήρθα.
Κοιτά την υπόθεση του Τζούλιαν.
Πήρε πολύ κατάκαρδα όσα έγιναν.
Του είπα να πάει διακοπές. Είπε πως αν φύγει, ίσως δεν ξαναγυρίσει.
Αμάν.
Ο Σίσκο ελέγχει κάτι στοιχεία από την Άντρεα.
Να δούμε αν αρκούν.
Έχω πολύ καιρό να τον δω τόσο χάλια.
Από το ατύχημα.
Ίσως τον πάω σε μια συνάντηση.
Δεν ξέρω.
Πρέπει να βγει από το τέλμα.
Παιδιά;
Είναι κανείς;
Είναι κανείς εδώ;
Μπαμπά;
Χέιλι; Όλα καλά, παιδιά. Είναι η κόρη μου.
Αγάπη μου, τι κάνεις εδώ;
Μου έλειψες πολύ.
Εσύ μου έλειψες πιο πολύ.
Είσαι καλά;
Εγώ, ναι. Εσύ;
Η μαμά είπε ότι επιτέθηκαν στον πελάτη σου κι ότι είναι αθώος.
Είδα ότι ψάχνουν κάποιον πράκτορα.
Όλα είναι σκατά.
Ναι, έτσι ακριβώς είναι.
Λυπάμαι, μπαμπά.
Για το πώς σου φέρθηκα.
Ακόμα στενοχωριέμαι για τον Έντι, αλλά δεν έφταιγες εσύ.
Έλα εδώ.
Δεν χρειάζομαι συγγνώμες.
Μου αρκεί που γύρισες κοντά μου.
Και θα χαρείς να μάθεις ότι σκέφτομαι να παραιτηθώ.
Να παραιτηθείς;
Ναι, δεν...
Δεν ξέρω αν μπορώ να συνεχίσω, Χέιλι.
Το σύστημα δεν αλλάζει ποτέ.
Δεν έχω κουράγιο να παλεύω άλλο μ' αυτό.
Δεν γίνεται να παραιτηθείς.
- Τι εννοείς; Μισείς τη δουλειά μου. - Όχι, μπαμπά, έσωσες έναν αθώο.
Είναι τρομερά σημαντικό.
Εμείς κάνουμε το σύστημα να λειτουργεί.
Αυτή κι αν είναι μεταστροφή.
Σκέφτομαι να ακολουθήσω τα βήματά σου.
Ο σχολικός σύμβουλος λέει πως έχω τους βαθμούς για καλό κολέγιο.
Μπορώ να ξεκινήσω μαθήματα φέτος λόγω καλής σχολικής απόδοσης.
- Κολεγιακά μαθήματα; - Ναι. Θα είναι τέλειο στο απολυτήριό μου.
Ίσως κάποτε μπορέσω να μπω σε κορυφαία σχολή Νομικής.
Γλυκιά μου, είσαι η πανέξυπνη κόρη μου.
Είμαι πεπεισμένος ότι θα μπεις σε όποια σχολή θέλεις.
Όμως, να δούμε πιο μετά το μέλλον; Μου έλειψες πολύ.
Πες μου όλα όσα συμβαίνουν. Άσε που πεινάω σαν λύκος.
Ωραία. Έφερα ταϊλανδέζικο.
Όλα τα αγαπημένα μας.
Θα το ξενυχτίσουμε για να τα πούμε.
- Πρέπει να σου πω κάτι. - Τι;
Μάλλον θέλω να γίνω εισαγγελέας.
Αμάν.
- Θα έχουμε πρόβλημα. - Το ξέρω.
Πάω να φέρω πιάτα. Επιστρέφω αμέσως.
ΤΕΣΣΕΡΙΣ ΜΗΝΕΣ ΑΡΓΟΤΕΡΑ
Με αυτά τα στοιχεία,
κατάφερα να συνδέσω την κοκαΐνη
που ο Νιλ Μπίσοπ και ο Τζέιμς Ντε Μάρκο φύτεψαν στο σπίτι του Πίτερ Στέργος,
με την κοκαΐνη που η Άμπερ Ντελ,
γνωστή συνεργάτιδα του Ντε Μάρκο στο Λας Βέγκας,
πήγε να μου πουλήσει.
Επιπλέον, σύνδεσα αυτήν την κοκαΐνη με την κοκαΐνη με φαιντανύλη
για την οποία φυλακίστηκε ο Λάλο Βάσκεζ.
Αυτός είναι ο κρατούμενος που μαχαίρωσε τον κο Λα Κος στη φυλακή.
Πώς καταφέρατε να τα συνδέσετε όλα αυτά;
Και στις τρεις περιπτώσεις,
η κοκαΐνη ήταν σε σακουλάκια με ένα χαρακτηριστικό λογότυπο.
Ένα μπλε αστέρι.
Γιατί είναι σημαντικό;
Αυτό το μπλε αστέρι
χρησιμοποιείται αποκλειστικά από παραρτήματα του καρτέλ Χουάρες,
το ίδιο καρτέλ πίσω από τη διπλή ανθρωποκτονία
που ο πράκτορας Ντε Μάρκο πλήρωσε τον Νιλ Μπίσοπ να μην εξιχνιάσει.
Έτσι, αφού το έψαξα λίγο,
αποδεικνύεται ότι ο Ντε Μάρκο είχε μεγάλη επιτυχία
στη δίωξη υποθέσεων σχετικά με το καρτέλ της Τιχουάνα.
Αλλά πότε δεν έφερε στη δικαιοσύνη υπόθεση
εναντίον οποιουδήποτε μέλους του καρτέλ της Χουάρες.
Ούτε μία φορά.
Ευχαριστώ, κε Βογιετσόβσκι.
Μας δώσατε πολλή τροφή για σκέψη, κύριε Χάλερ.
Θα επικοινωνήσουμε μόλις καταφέρουμε να τα επεξεργαστούμε όλα.
Περίμενέ με έξω.
Ας αφήσουμε τις τσιριμόνιες, τι λέτε;
Ευθύνεστε για όσα έπαθε ο πελάτης μου.
Όλοι σας.
Στάσου μια στιγμή, Χάλερ.
Κάνεις μια πολύ σοβαρή κατηγορία.
Όχι, Άνταμ. Είναι γεγονός. Πολλά γεγονότα, βασικά.
Ορίστε ένα.
Ο Τζέιμς Ντε Μάρκο, πράκτορας της Δίωξης,
στην πραγματικότητα δούλευε για το πιο φονικό καρτέλ στο Μεξικό.
Γι' αυτό φρόντισε ο Χέκτορ Μόγια, αφεντικό αντίπαλου καρτέλ, να φυλακιστεί.
Χρησιμοποίησε την Γκλόρια Ντέιτον
και τη δολοφόνησε, όταν απείλησε ότι θα μιλήσει.
Δεν ήταν ένα περιστατικό διαφθοράς.
Ήταν δεκαετίες.
Και δεν ήταν μόνο η Δίωξη Ναρκωτικών.
Ο ανακριτής του εισαγγελέα ήταν μαριονέτα του Ντε Μάρκο,
από τότε ακόμα που ήταν αστυνομικός στο Λος Άντζελες.
Όταν όλα κατέρρευσαν, επιχείρησε να σκοτώσει τον πελάτη μου,
κάτω από τη μύτη του σερίφη.
Όλη η υπόθεση ήταν μια μαλακία.
Από την αρχή.
Αμφιβάλλω ότι ο Τζέιμς Ντε Μάρκο θα βρεθεί ποτέ.
Ή ότι η Δίωξη το θέλει καν.
Παραείναι ντροπιαστικό.
Καλύτερα να παραχωθεί κάτω από το χαλί.
Άρα, κανείς δεν θα πληρώσει για τον φόνο της Γκλόρια Ντέιτον
ή του οδηγού μου, Έντι Ρόχας, ή ένας Θεός ξέρει για τι άλλα εγκλήματα.
Αλλά εσείς, όλοι σας, θα πληρώσετε γι' αυτό.
Θα σας αναγκάσω να πληρώσετε.
Η αλήθεια είναι
ότι δεν ήθελα να πάω σε δίκη.
Δεν ήξερα αν το είχα μέσα μου πια.
Αλλά τώρα;
Τώρα ανυπομονώ να πάω στο δικαστήριο.
Κι αν θεωρείτε ότι ο πελάτης μου ζητά πολλά τώρα,
απλώς περιμένετε.
Θα δείτε τι θα του δώσουν οι ένορκοι.
Ξέρετε πού είμαι.
- Ευχαριστώ, Τζες. - Παρακαλώ.
Τι φάση με τη νέα πελάτισσα;
Θυμάσαι τον τύπο που πέρασε τον Έντι για παρκαδόρο;
Ο μαλάκας;
Πού να σ' τα λέω! Η γυναίκα του ζητά διαζύγιο.
Εκείνος πήγε σε όλους τους δικηγόρους διαζυγίων.
Λόγω σύγκρουσης συμφερόντων, δεν την αναλαμβάνουν, οπότε ήρθε εδώ.
Τώρα κάνουμε και διαζύγια;
Μην ανησυχείς. Σίγουρα θα πάρεις το εξοχικό.
Ας κρατήσει τη χαζο-Lamborghini.
Μακάρι να ψοφήσει σ' αυτήν, όσο πίνω κοκτέιλ στο Μαλιμπού.
Θα χαρώ για σένα. Μιλάμε.
Εντάξει.
Θα ξετινάξω τον ζάμπλουτο άντρα της.
Το βλέμμα στα μάτια της με τρομάζει.
Καλημέρα σας.
Καλημέρα, Μικ.
Τι τρέχει, Ίζι;
Τι συμβαίνει;
Είσαι καλά;
ΑΠΟΡΡΗΤΟΣ ΑΡΙΘΜΟΣ
Εμπρός;
Σενιόρ Χάλερ.
Πήρες το δώρο μου;
- Ναι. - Ο Ντε Μάρκο δεν θα αποτελεί πια πρόβλημα.
Για κανέναν μας.
Ναι. Καταλαβαίνω, αλλά θα έχω πρόβλημα
με τους αντιπάλους σου στη Χουάρες;
Θα τους χειριστώ εγώ.
Έχε μου εμπιστοσύνη.
Θα τους δημιουργήσω τόσα προβλήματα που δεν θα ασχοληθούν μ' εσένα.
Ελπίζω να μη σε ξαναδώ.
Εκτιμώ τη βοήθειά σου, κύριε Χάλερ.
Να 'σαι καλά.
Ποιος ήταν;
Μάλλον μπορούμε πλέον να σταματήσουμε τους Αγίους του Δρόμου.
ΑΝΤΑΜ ΣΟΥΑΡΕΖ — ΚΙΝΗΤΟ
Με συγχωρείτε.
- Λοιπόν; - Δες το μέιλ σου.
Πιστεύω να σας ικανοποιεί το ποσό.
Πήρες αυτό που ήθελες.
- Αλήθεια; Αυτό έγινε; - Το σύστημα πάει παρακάτω, ας πούμε.
Τα λέμε.
ΣΧΕΤΙΚΑ ΜΕ: ΤΖΟΥΛΙΑΝ ΛΑ ΚΟΣ ΔΙΑΚΑΝΟΝΙΣΜΟΣ
Μίκι, θα μας πεις καμιά φορά τι συμβαίνει;
Αυτό που συμβαίνει είναι ότι κερδίσαμε.
Τι λες!
- Γαμ... - Έχει έναν σωρό μηδενικά.
Ξέρετε κάτι; Ας σχολάσουμε για σήμερα.
Είναι αλήθεια.
Τι είπε ο Τζούλιαν;
Του έπεσε το τηλέφωνο
και είπε ότι με τον Ντέιβιντ θα πάνε να αγοράσουν ένα τροχόσπιτο.
Όλοι μας έχουμε όνειρα.
Το δικό μου περιλαμβάνει τζακούζι και χλώριο.
Ίσως το πραγματοποιήσουμε αυτό γιατί όλοι θα πάρετε μπόνους.
Ναι, ρε!
Ευχαριστώ, Μικ. Πολύ γενναιόδωρο.
Εννοείται, φίλε. Το αξίζετε.
Θα δώσω λεφτά και στην Εσπεράντζα, τη μαμά του Έντι.
Τα χρειάζεται.
Θα ακούσω τη συμβουλή σου.
- Θα αλλάξεις κάθε πτυχή της ζωής σου; - Όχι, θα πάω διακοπές.
Θα δω το τουρνουά τένις στο Παλμ Σπρινγκς το Σαββατοκύριακο.
Μετά, δεν ξέρω. Ίσως πάω για λίγο στην Μπάχα.
Δεν σκέφτεσαι να τα παρατήσεις;
Όχι βέβαια.
Αλλά πρέπει να γεμίσω τις μπαταρίες μου.
Άρα, θα φροντίζεις το γραφείο όσο λείπω.
Το 'χω κανονισμένο.
Έχω προκαταρκτικές, υποθέσεις για οδήγηση υπό μέθη.
Το διαζύγιο των Σουόρτς πάει τέλεια. Είναι κακό που μ' αρέσουν τα διαζύγια;
Μην παρεξηγείς, μόνο τα ρεμάλια.
Πάρε ό,τι υπόθεση θες. Μόνο μην κάνεις ό,τι δεν θα έκανα.
Δηλαδή, επιτρέπονται όλα;
Εντάξει, σοβαρά. Στον Τζούλιαν.
- Στον Τζούλιαν. - Ναι.
Και στους θεούς της ενοχής.
Όχι οι ένορκοι.
Εκείνοι που κουβαλάμε μέσα μας.
Στους θεούς της ενοχής.
Ας φάμε τώρα.
Μιαμ!
Μπέρδεμα, προσβολή.
Φρούτο του πάθους;
Έτοιμη η Λόρνα.
Λοιπόν, την κάνω εγώ.
Μείνετε όσο θέλετε και χρεώστε τα σ' εμένα.
- Τα λέμε σε καμιά βδομάδα. - Εντάξει.
- Καλά να περνάτε. Σας αγαπώ. - Γεια.
Τα λέμε, Μικ.
Θέλω δίπλωμα, άδεια, ασφάλεια, παρακαλώ.
Ασφαλώς, αστυνόμε Κόλινς, αλλά μπορώ να ρωτήσω γιατί με σταματήσατε;
Δεν έτρεχα και περνούσα μόνο με πράσινο.
Δίπλωμα, άδεια, ασφάλεια.
Βεβαίως.
Θα μου πείτε περί τίνος πρόκειται;
Βγείτε από το όχημα, κύριε.
Έλεος! Σοβαρά τώρα;
Βγείτε από το όχημα, παρακαλώ.
Τέλος πάντων.
Απλώς να ξέρετε, έχω να πιω τρία χρόνια.
Μπορείτε να κάνετε ό,τι τεστ θέλετε.
Ωραία, μπράβο σας. Περάστε πίσω από το όχημα.
Θέλετε να περπατήσω ίσια; Να μετρήσω ανάποδα;
- Είμαι δικηγόρος. Τα ξέρω τα κόλπα. - Εκεί.
Βλέπετε γιατί σας σταμάτησα; Δεν έχετε πινακίδα στο όχημά σας.
Να πάρει.
Πάρκαρα στο κέντρο. Μάλλον κάποιος θα την έκλεψε.
Λυπάμαι, αστυνόμε. Εντάξει;
Απλώς δώστε μου την κλήση για την πινακίδα, ναι;
Κύριε; Σταματήστε εκεί.
Τι;
- Αίμα είναι αυτό; - Τι;
Ελάτε εδώ.
- Αίμα; Μα τι λέτε; - Ελάτε εδώ.
Κύριε, ανοίξτε το πορτμπαγκάζ.
Ανοίξτε το πορτμπαγκάζ.
Όχι.
Δώστε μου κλήση για την πινακίδα.
Δεν το ανοίγω. Δεν έχετε πιθανή αιτία. Τι κάν...
- Σας συλλαμβάνω. - Για ποιο πράγμα;
- Μείνετε εκεί. Ενώστε τα χέρια. - Δεν μπορείτε... Τι κάνετε;
Μάλλον δεν ακούσατε ότι είμαι δικηγόρος.
Θα σας πάω εδώ για την κοινή ασφάλειά μας.
Θα σας βάλω να καθίσετε δίπλα στο περιπολικό μου.
Μείνετε εκεί. Μην κουνηθείτε.
Ξέρετε ότι απαγορεύεται να ανοίξετε.
Δεν ξέρετε αν είναι αίμα ή αν βγαίνει από το αμάξι.
Ίσως να πάτησα σε κάτι.
Δεν μπορείτε να το κάνετε αυτό!
- Σηκωθείτε. - Ευχαριστηθήκατε;
Σας το είπα. Μόνο η ρεζέρβα υπάρ...
ΒΑΣΙΣΜΕΝΟ ΣΤΑ ΒΙΒΛΙΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα